NWU Vaal se eerste rugbyspan het in sy laaste twee kragmetings teen VRK met 71-14 en 34-15 die onderspit gedelf, maar sedertdien het daar baie water in die see geloop. Daar is nuwe pyle in die klub se koker. Die impak wat die afrigters Christo Abrahams, Dewald Pieterse, en Jorrie Jordaan se rugbykennis op die klub se welslae tot dusver die seisoen gehad het, kan nie misgekyk word nie.